[pic] | EUROOPAN KOMISSIO |

Bryssel 2.7.2010

KOM(2010)354 lopullinen

KOMISSION KERTOMUS

KOMITEOIDEN TYÖSKENTELYSTÄ VUONNA 2009

SEK(2010)806

KOMISSION KERTOMUS

KOMITEOIDEN TYÖSKENTELYSTÄ VUONNA 2009

Komissio esittää 28. kesäkuuta 1999 tehdyn neuvoston päätöksen 1999/468/EY, jäljempänä ’komiteamenettelypäätös’, 7 artiklan 4 kohdan mukaisesti vuotta 2009 koskevan kertomuksen komiteoiden työskentelystä. Kertomukseen sisältyy yleiskatsaus komiteamenettelyn kehitykseen ja tiivistelmä komiteoiden toiminnasta. Sen oheisasiakirjassa[1] on yksityiskohtaiset tilastotiedot yksittäisten komiteoiden toiminnasta.

1. Yleiskatsaus komiteamenettelyn viimeaikaiseen kehitykseen

1.1. Komiteamenettelyn uudistuksen täytäntöönpano (neuvoston päätöksen 1999/468/EY muuttamisesta tehty neuvoston päätös 2006/512/EY)

1.1.1. Mukauttaminen

Mukautustoimilla olemassa olevat perussäädökset pyritään saattamaan uuden, neuvoston päätöksellä 2006/512/EY käyttöön otetun, valvonnan käsittävän sääntelymenettelyn mukaisiksi. Näitä toimia jatkettiin[2] vuonna 2009 Euroopan parlamentin ja neuvoston annettua kaksi osaa nk. omnibus-asetuksesta. Omnibus-asetuksen toinen osa annettiin 11. maaliskuuta 2009 ja neljäs osa 18. kesäkuuta 2009. Toisella osalla kootaan yhteen 47 perussäädöstä ja neljännellä osalla 46 perussäädöstä, joita myös muutetaan. Lisäksi Euroopan parlamentti pyysi 23. syyskuuta 2008 antamassaan päätöslauselmassa komissiota tekemään ehdotuksia 14 muun perussäädöksen mukauttamiseksi. Komissio tutki kyseiset säädökset huolellisesti, mutta ei katsonut tarkoituksenmukaiseksi esittää ehdotuksia niistä kaikista muun muassa siksi, että jotkut niistä oli jo mukautettu muilla säädöksillä, tai koska komission mielestä niihin sisältyvään täytäntöönpanovaltaan ei sovelleta valvonnan käsittävää sääntelymenettelyä. Tarkastelun tuloksena komissio teki 30. maaliskuuta 2009 ehdotuksen[3] omnibus-asetuksen viidenneksi ja viimeiseksi osaksi, joka kattaa kaksi perussäädöstä. Lissabonin sopimuksen voimaantulon myötä ehdotus kuitenkin raukesi.

1.1.2. Komiteamenettely ja avoimuus: komiteamenettelyn asiakirjojen rekisteri ja arkisto

Komiteamenettelyyn on tehty uusia parannuksia sen jälkeen, kun uusi komiteamenettelyrekisteri[4] otettiin käyttöön 1. huhtikuuta 2008. Niiden ansiosta menettelyn sisäinen toiminta on tehostunut ja julkisen arkiston avoimuus lisääntynyt. Yksi tärkeimpiä avoimuudessa vuonna 2009 tapahtuneita parannuksia on täytäntöönpanotoimenpide-ehdotukseen liittyvän menettelyn eri vaiheiden tarkentuminen. Nyttemmin on todennettavissa, minkä täytäntöönpanotoimenpide-ehdotuksen komissio on vetänyt pois ennen sen viemistä komiteamenettelyyn osallistuvan komitean muodolliseen äänestykseen.

1.2. Komiteamenettely ja Lissabonin sopimus

Sopimukseen Euroopan unionin toiminnasta (SEUT) sisältyy kaksi määräystä, joilla komiteamenettelyä muutetaan merkittävästi. Toisessa on kyse lainsäädäntötyyppisistä toimenpiteistä, joista käytetään nimitystä delegoitu säädös (290 artikla), ja toisessa varsinaisista täytäntöönpanotoimenpiteistä, joista käytetään nimitystä täytäntöönpanosäädös (291 artikla).

1.2.1. Delegoidut säädökset

Komissio antoi joulukuussa 2009 Euroopan parlamentille ja neuvostolle tiedonannon SEUT-sopimuksen 290 artiklan täytäntöönpanosta[5]. Tiedonannon tarkoituksena on esitellä komission näkemyksiä delegoitujen säädösten soveltamisalasta, säädösvallan siirtoon sovellettavista menettelyistä, niistä työskentelytavoista, joita komissio aikoo noudattaa valmistellessaan delegoitujen säädösten antamista, ja siitä, millaisin edellytyksin lainsäätäjä voi valvoa komissiolle siirretyn säädösvallan käyttöä.

1.2.2. Täytäntöönpanosäädökset

SEUT-sopimuksen 291 artiklassa todetaan yksiselitteisesti, että jos oikeudellisesti velvoittavat säädökset edellyttävät yhdenmukaista täytäntöönpanoa, kyseisillä säädöksillä siirretään täytäntöönpanovaltaa komissiolle tai, tietyissä asianmukaisesti perustelluissa tapauksissa, neuvostolle. Euroopan parlamentti ja neuvosto vahvistavat tavallista lainsäätämisjärjestystä noudattaen annetuilla asetuksilla etukäteen yleiset säännöt ja periaatteet, joiden mukaisesti jäsenvaltiot valvovat komission täytäntöönpanovallan käyttöä.

Komissio teki vuoden 2010 alussa ehdotuksen[6] komiteamenettelyä koskevaksi asetukseksi, jolla vahvistetaan yleiset säännöt ja periaatteet, joiden mukaisesti jäsenvaltiot valvovat komission täytäntöönpanovallan käyttöä. Asetus korvaa komiteamenettelypäätöksen, jonka neuvosto teki vuonna 1999 ja jota se muutti vuonna 2006.

2. Yleiskatsaus toimintaan

2.1. Komiteoiden ja kokousten määrä

On tärkeää tehdä ero komiteamenettelyyn osallistuvien komiteoiden ja muiden elinten, erityisesti komission itsensä perustamien asiantuntijaryhmien välille. Viimeksi mainitut antavat komissiolle asiantuntija-apua politiikan valmistelussa ja täytäntöönpanossa, kun taas komiteamenettelyyn osallistuvat komiteat avustavat komissiota sille perussäädöksillä siirretyn täytäntöönpanovallan käytössä. Tämä kertomus koskee ainoastaan komiteamenettelyyn osallistuvia komiteoita. Komiteamenettelyyn osallistuvien komiteoiden määrä on laskettu toiminta-aloittain 31. joulukuuta 2009 vallinneen tilanteen perusteella ( taulukko I ). Edellisen vuoden luvut (tilanne 31. joulukuuta 2008) on ilmoitettu vertailun vuoksi.

TAULUKKO I – Komiteoiden kokonaismäärä

Politiikanala | 2008 | 2009 |

Maatalous ja maaseudun kehittäminen (AGRI) | 28 | 15 |

Petostentorjuntavirasto (OLAF) | 1 | 1 |

Budjetti (BUDG) | 2 | 2 |

Koulutus ja kulttuuri (EAC) | 7 | 6 |

Työllisyys-, sosiaali- ja tasa-arvoasiat (EMPL) | 5 | 5 |

Laajentuminen (ELARG) | 3 | 3 |

Yritys- ja teollisuustoiminta (ENTR) | 34 | 39 |

Ympäristö (ENV) | 35 | 36 |

Yhteistyötoimisto EuropeAid (AIDCO) | 8 | 7 |

Ulkosuhteet (RELEX) | 3 | 4 |

Meri- ja kalastusasiat (MARE) | 4 | 4 |

Terveys- ja kuluttaja-asiat (SANCO) | 17 | 16 |

Humanitaarinen apu (ECHO) | 1 | 1 |

Tietotekniikka (DIGIT) | 1 | 2 |

Tietoyhteiskunta ja viestimet (INFSO) | 9 | 8 |

Sisämarkkinat (MARKT) | 13 | 14 |

Oikeus-, vapaus- ja turvallisuusasiat (JLS) | 24 | 24 |

Aluepolitiikka (REGIO) | 1 | 1 |

Tutkimus (RTD) | 6 | 7 |

Tilastot (ESTAT) | 9 | 10 |

Verotus ja tulliliitto (TAXUD) | 10 | 12 |

Kauppapolitiikka (TRADE) | 12 | 10 |

Energia ja liikenne (TREN) | 36 | 39 |

YHTEENSÄ | 269 | 266 |

Komiteamenettelyyn osallistuvat komiteat voidaan yleensä ryhmitellä sen mukaan, mitä menettelyä ne noudattavat (neuvoa-antava menettely, hallintomenettely, sääntelymenettely, valvonnan käsittävä sääntelymenettely ja suojamenettely – taulukko II). Koska joissakin komiteoissa noudatetaan useampaa kuin yhtä menettelyä (neuvoa-antava menettely, sääntelymenettely, suojamenettely), ne on erotettu omaksi ryhmäkseen komiteoista, jotka noudattavat vain yhtä menettelyä.

TAULUKKO II – KOMITEOIDEN MÄÄRÄ MENETTELYN MUKAAN ERITELTYNÄ (2009)

Menettely | YHTEENSÄ |

Neuvoa-antava | Hallinto | Sääntely | Valvonnan käsittävä sääntely | Noudattaa useampaa menettelyä |

AGRI | 5 | 5 | 5 | 15 |

AIDCO | 5 | 2 | 7 |

BUDG | 1 | 1 | 2 |

DIGIT | 2 | 2 |

EAC | 1 | 1 | 4 | 6 |

ECHO | 1 | 1 |

ELARG | 3 | 3 |

EMPL | 2 | 1 | 2 | 5 |

ENTR | 6 | 3 | 10 | 2 | 18 | 39 |

ENV | 1 | 5 | 3 | 27 | 36 |

ESTAT | 2 | 1 | 7 | 10 |

INFSO | 2 | 6 | 8 |

JLS | 4 | 1 | 1 | 3 | 15 | 24 |

MARE | 1 | 3 | 4 |

MARKT | 1 | 3 | 2 | 8 | 14 |

OLAF | 1 | 1 |

REGIO | 1 | 1 |

RELEX | 2 | 1 | 1 | 4 |

RTD | 3 | 4 | 7 |

SANCO | 1 | 7 | 8 | 16 |

TAXUD | 2 | 3 | 6 | 1 | 12 |

TRADE | 2 | 2 | 3 | 3 | 10 |

TREN | 3 | 1 | 6 | 1 | 28 | 39 |

YHTEENSÄ | 22 | 38 | 51 | 11 | 143 | 266 |

Luvut osoittavat, että noin 19 prosenttia komiteoista (51 komiteaa 266:sta) noudattaa toiminnassaan yksinomaan sääntelymenettelyä. Komiteoita, jotka noudattavat toiminnassaan ainoastaan hallintomenettelyä, on vähemmän (37). Suurin osa komiteoista (55 %) noudattaa toiminnassaan useampaa kuin yhtä menettelyä (143 komiteaa 266:sta). Erittely politiikanaloittain osoittaa, että eri aloilla käytetään eri menettelyjä. Esimerkiksi yritys- ja teollisuustoiminnan alalla monet komiteat noudattavat sääntelymenettelyä.

Komiteoiden määrä ei ole ainoa tapa mitata komiteamenettelyn vireyttä. Vuonna 2009 järjestettyjen kokousten määrä kertoo työskentelyn tehokkuudesta niin yleisesti kuin ala- ja komiteakohtaisestikin ( taulukko III ).

TAULUKKO III – KOKOUSTEN MÄÄRÄ

2008 | 2009 | 2008 | 2009 |

AGRI | 226 | 165 | JLS | 37 | 40 |

AIDCO | 38 | 40 | MARE | 15 | 15 |

BUDG | 5 | 5 | MARKT | 42 | 32 |

DIGIT | 3 | 3 | OLAF | 3 | 3 |

EAC | 14 | 13 | REGIO | 9 | 10 |

ECHO | 6 | 4 | RELEX | 4 | 3 |

ELARG | 6 | 5 | RTD | 62 | 62 |

EMPL | 4 | 5 | SANCO | 123 | 124 |

ENTR | 57 | 48 | TAXUD | 114 | 107 |

ENV | 57 | 67 | TRADE | 24 | 17 |

ESTAT | 16 | 19 | TREN | 60 | 83 |

INFSO | 28 | 24 | YHTEENSÄ | 953 | 894 |

Kuten vuonna 2008, maatalous (AGRI) johtaa tilastoja 165 kokouksella olkoonkin, että vuoteen 2008 verrattuna alan komiteoiden määrä pieneni merkittävästi (lähes 50 %). Luvut kertovat omaa kieltään eri maatalousmarkkinoiden hallinnoinnin intensiteetistä. Maatalouden jälkeen eniten kokouksia järjestetään terveys- ja kuluttaja-asioissa (SANCO; 124 kokousta) ja verotuksen ja tulliliiton alalla (TAXUD; 107 kokousta).

2.2. Lausuntojen ja täytäntöönpanotoimenpiteiden määrä

Edellisten kertomusten tapaan tässäkin esitetään komiteoiden antamien virallisten lausuntojen ja niitä seuranneiden, komission hyväksymien täytäntöönpanotoimenpiteiden (eli säädösten tai hallinnollisten päätösten ja rahoituspäätösten) kokonaismäärät[7]. Luvut kuvaavat komiteoiden työn määrällistä ”tuotosta” (ks. taulukko IV ). Komiteat antoivat vuonna 2009 yhteensä 2 091 lausuntoa (2 185 vuonna 2008) ja komissio hyväksyi 1 808 täytäntöönpanotoimenpidettä (2 022 vuonna 2008).

TAULUKKO IV – Lausuntojen ja hyväksyttyjen täytäntöönpanotoimenpiteiden määrä (2009)

Lausunnot | Toimenpiteet (muu kuin yhteispäätös) | Toimenpiteet (yhteispäätös) | Lausunnot | Toimenpiteet (muu kuin yhteispäätös) | Toimenpiteet (yhteispäätös) |

AGRI | 460 | 459 | 1 | JLS | 57 | 8 | 46 |

AIDCO | 224 | 103 | 118 | MARE | 37 | 39 | 0 |

BUDG | 5 | 0 | 0 | MARKT | 28 | 2 | 25 |

DIGIT | 1 | 0 | 1 | OLAF | 0 | 0 | 0 |

EAC | 40 | 0 | 39 | REGIO | 5 | 2 | 0 |

ECHO | 51 | 0 | 46 | RELEX | 1 | 1 | 0 |

ELARG | 58 | 56 | 0 | RTD | 202 | 190 | 1 |

EMPL | 14 | 0 | 14 | SANCO | 278 | 96 | 153 |

ENTR | 207 | 0 | 108 | TAXUD | 147 | 49 | 2 |

ENV | 88 | 3 | 77 | TRADE | 6 | 4 | 0 |

ESTAT | 30 | 0 | 24 | TREN | 86 | 2 | 74 |

INFSO | 66 | 15 | 50 | YHTEENSÄ | 2 091 | 1 029 | 779 |

Joillakin politiikanaloilla hyväksyttyjen täytäntöönpanotoimenpiteiden suuri määrä – 460 maataloudessa , 249 terveys- ja kuluttaja-asioissa , 221 EuropeAidissa , 191 tutkimuksessa ja 108 yritysasioissa – kuvastaa jälleen komissiolle delegoidun työn määrää.[8] Lisäystä viime vuoteen verrattuna on ollut erityisesti maataloudessa (460 täytäntöönpanotoimenpidettä vuonna 2009, 439 vuonna 2008) ja EuropeAidin osalta (221 täytäntöönpanotoimenpidettä vuonna 2009, 110 vuonna 2008). Koulutuksen ja kulttuurin (EAC) alalla hyväksyttyjen täytäntöönpanotoimenpiteiden määrä sen sijaan laski huomattavasti (39 vuonna 2009, 69 vuonna 2008).

2.3. Valvonnan käsittävän sääntelymenettelyn käyttö

Taulukossa IV esitetyt luvut hyväksyttyjen täytäntöönpanotoimenpiteiden lukumäärästä sisältävät valvonnan käsittävässä sääntelymenettelyssä hyväksytyt toimenpiteet. Kyseinen luku vuoden 2009 osalta on 131. Menettelyä käytetään eniten ympäristöalalla (33 toimenpidettä) ja toiseksi eniten energian ja liikenteen alalla (29 toimenpidettä) (ks. taulukko V ).

Euroopan parlamentti käytti toimenpide-ehdotuksia koskevaa veto-oikeuttaan vain kerran vuonna 2009. Tämä tarkoittaa, että kaksi lainsäätäjää käytti veto-oikeuttaan vain 0,8 prosentissa tapauksista:

- toukokuussa 2009 Euroopan parlamentti vastusti energiankulutusmerkinnöistä annettuun direktiiviin liittyvää toimenpide-ehdotusta, joka koski televisioiden merkintää. Ehdotusta ei näin ollen hyväksytty. Vuonna 2010 on määrä hyväksyä delegoidun säädöksen muodossa tarkistettu toimenpide jatkona parlamentin ja neuvoston hyväksymälle direktiiviehdotukselle energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin[9].

Vertailun vuoksi todettakoon, että vuonna 2008 neuvosto ja parlamentti käyttivät veto-oikeuttaan 10 prosentissa tapauksista (7 täytäntöönpanotoimenpidettä).

TAULUKKO V – Valvonnan käsittävässä sääntelymenettelyssä hyväksyttyjen täytäntöönpanotoimenpiteiden määrä (2009)

Ko. menettelyssä hyväksytyt toimenpiteet | Parlamentti vastusti toimenpide-ehdotuksen hyväksymistä ko. menettelyssä | Neuvosto vastusti toimenpide-ehdotuksen hyväksymistä ko. menettelyssä | Parlamentti/neuvosto vastusti toimenpide-ehdotuksen hyväksymistä ko. menettelyssä | Vastalauseiden kokonaismäärä |

AGRI | 0 | 0 | 0 | 0 | 0 |

AIDCO | 0 | 0 | 0 | 0 | 0 |

BUDG | 0 | 0 | 0 | 0 | 0 |

DIGIT | 0 | 0 | 0 | 0 | 0 |

ECHO | 0 | 0 | 0 | 0 | 0 |

ELARG | 0 | 0 | 0 | 0 | 0 |

EMPL | 1 | 0 | 0 | 0 | 0 |

ENTR | 16 | 0 | 0 | 0 | 0 |

ENV | 33 | 0 | 0 | 0 | 0 |

ESTAT | 7 | 0 | 0 | 0 | 0 |

INFSO | 1 | 0 | 0 | 0 | 0 |

JLS | 0 | 0 | 0 | 0 | 0 |

MARE | 0 | 0 | 0 | 0 | 0 |

MARKT | 20 | 0 | 0 | 0 | 0 |

OLAF | 0 | 0 | 0 | 0 | 0 |

REGIO | 0 | 0 | 0 | 0 | 0 |

RELEX | 0 | 0 | 0 | 0 | 0 |

RTD | 0 | 0 | 0 | 0 | 0 |

SANCO | 24 | 0 | 0 | 0 | 0 |

TAXUD | 0 | 0 | 0 | 0 | 0 |

TRADE | 0 | 0 | 0 | 0 | 0 |

TREN | 29 | 1 | 0 | 0 | 1 |

Yhteensä | 131 | 1 | 0 | 0 | 1 |

3. TARKEMMAT TIEDOT KOMITEOIDEN TOIMINNASTA

Tähän kertomukseen oheistetussa komission yksiköiden valmisteluasiakirjassa on yksityiskohtaisia tietoja yksittäisten komiteoiden työskentelystä vuonna 2009. Komiteat on ryhmitelty komission pääosastojen mukaan. Valmisteluasiakirjassa annetaan myös tietoja komiteoiden määrässä tapahtuneista muutoksista sekä tiettyihin toimenpide-ehdotuksiin liittyvistä erityistilanteista, kuten kielteisistä lausunnoista, neuvoston käsiteltäväksi saatetuista asioista tai neuvoston tai parlamentin vastalauseista valvonnan käsittävässä sääntelymenettelyssä.

[1] Oheisasiakirja esitetään erillisenä komission yksiköiden valmisteluasiakirjana.

[2] Lisätietoja mukauttamisprosessin taustoista ja sen puitteissa vuonna 2008 toteutetuista toimista on saatavilla komission kertomuksessa komiteoiden työskentelystä vuonna 2008 (KOM(2009) 335 lopullinen).

[3] KOM(2009) 142.

[4] http://ec.europa.eu/transparency/regcomitology/index_en.htm.

[5] KOM(2009) 673 lopullinen, 9.12.2009.

[6] KOM(2010) 83 lopullinen, 9.3.2010.

[7] On huomattava, että lausuntojen määrä ja täytäntöönpanotoimenpiteiden määrä voivat joinakin vuosina poiketa toisistaan. Syyt tähän esitetään komission yksiköiden valmisteluasiakirjan johdannossa.

[8] On huomattava, että hyväksyttyjen toimenpiteiden määrä ei kerro mitään tehtyjen päätösten merkityksestä politiikan, talouden tai rahoituksen kannalta.

[9] KOM(2008) 778, 13.11.2008.